એટલે તેણે ચૂપચાપ મિ.શર્મા સાથે જવા પગ ઉપાડ્યા. એટલે માથુરે તેને કહ્યું , “સોની, ‘ત્રિવેણી’ પર જાય છે તો સાથે સાથે મિ.શર્માના પેલાં ડાઈંગ સુપરવાઇઝર ભત્રીજા હિતેશની ખબર કાઢતો આવજે ! હું હવે કોઇ પણ ચાન્સ લેવા માંગતો નથી.! ત્યાં સુધીમાં હું જરા ગિરધારી સાથે એક બે વાત કરી લઉં ” કહી તેણે સોનીને જવાનો ઇશારો કર્યો માથુર પોતાની જગ્યા પરથી ઊભો થઇ ગયો; અને આ બધું સાંભળી હચમચી ગયેલો, ખૂણામાં ઊભા રડી રહેલા ગિરધારી પાસે પહોંચ્યો.